लक्ष्य निर्धारण कर आगे बढ़ने से मिलती है सफलता : राजौरिया
भाजपाजिलाध्यक्ष रमेश राजौरिया ने कहा कि लक्ष्य निर्धारण कर आगे बढ़ने पर सफलता अवश्य मिलती है। इसलिए विद्यार्थियों को अपना भविष्य बनाने के लिए लक्ष्य अवश्य निर्धारण करना चाहिए।
राजौरिया बुधवार को राजकीय महाविद्यालय में राष्ट्रीय सेवा योजना के सात दिवसीय विशेष शिविर के उद्घाटन समारोह को मुख्य अतिथि के पद से संबोधित कर रहे थे। उन्होंने कहा कि इस शिविर का मुख्य उद्देश्य राष्ट्रीयता भावना, अनुशासन में रहना, सामूहिक रूप से समाज सेवा के कार्य करना सिखाना है। उन्होंने संभागियों से पढ़ाई के साथ आगे बढ़ने के लिए अपना लक्ष्य निर्धारण कर मेहनत कर उसे पाने की अपील की। इससे पूर्व अतिथियों ने मां शारदे के चित्रपट्ट पर माल्यार्पण दीप प्रज्वलित कर कार्यक्रम का शुभारंभ किया। वहीं आयोजकों ने अतिथियों का माल्यार्पण कर स्वागत किया। मंच का संचालन विजेंद्र प्रसाद मीणा ने किया।
ग्रामपंचायतों का सर्वे कर किया जाएगा डाटा एकत्र
कार्यक्रमकी अध्यक्षता कर रहे प्राचार्य बाबूसहाय मीणा ने बताया कि गत दिनों महाविद्यालय द्वारा रक्तदान शिविर आयोजित किया गया, जिसमें जिला चिकित्सालय के लिए अब तक का सर्वाधिक 120 यूनिट ब्लड एकत्रित किया। उन्होंने बताया कि एनएसएस द्वारा हर माह दूसरे शनिवार को केन्द्रीय बस स्टैंड पर श्रमदान किया जाता है। वहीं अब शीघ्र ही समीप की ग्राम पंचायतों में छात्र-छात्राओं द्वारा सर्वे कर उस पंचायत का डाटा एकत्र किया जाएगा। उन्होंने सभी संभागियों से शिविर के दौरान गोद ली हुई बस्तियों में अनुशासन में रहकर शिविर प्रभारियों के निर्देशन में एड्स, कन्या भ्रूण हत्या, बाल विवाह, शिक्षा, स्वास्थ्य, दहेज प्रथा, नशामुक्ति आदि विषयों पर लोगों को जागरूक करने के निर्देश दिए। इस मौके पर भाजपाई कृष्ण कुमार मित्तल, मोतीलाल शाक्यवार, के के मित्तल, वासुदेव ठेकेदार, कुलदीप पाठक, गोपेश शर्मा, व्याख्याता लक्ष्मीचंद शर्मा, मदनमोहन शर्मा, एनएसएस शिविर प्रभारी प्रहलाद कुमार मीणा, मनीराम मीणा, विश्राम लाल बैरवा, चेतराम मीणा, कल्याण लाल मीणा, रामलखन मीणा, नत्थू सिंह राजावत, लक्ष्मी चंद मीणा, भोलाराम शर्मा, रामसिंह मीणा, रामावतार मीणा सहित कई व्याख्याता छात्र-छात्राएं उपस्थित थी।
करौली. राष्ट्रीयसेवा योजना के सात दिवसीय शिविर के शुभारंभ पर मंचासीन अतिथि।
hin_Deva hin_Deva hin_Deva hin_Deva hin_Deva hin_Deva